בענין פסיק רישיה על ידי רצף מעשים

(1) שמירת שבת כהלכתה פרק כו אות יט

יט. מותר ללכת על - גבי דשא (סז), אבל אין לדרוך על - גבי קוצים יבשים המחוברים לקרקע (סח), ואם עשבי הדשא גבוהים - ילך לאט ולא מהר, ובודאי שלא ירוץ שם, שמא יתלוש מן המחובר (סט).

(2) שמירת שבת כהלכתה - הערות פרק כו

(סז) סי' שלו סע' ג ובמ"ב ס"ק כד, ע"ש, דאפי' כשהעשבים ארוכים, ג"כ שרינן. ושמעתי מהגרש"ז אויערבך זצ"ל, דהן אמנם אם מרבה ללכת ע"ג הדשא, ודאי שיתלוש עשב באחת מפסיעותיו, מ"מ הרי עלינו לדון על כל פסיעה בנפרד, ובאותה פסיעה אין פ"ר שיתלש עשב. ולא דמי לסירוק שערות, לעיל פי"ד סע' נ, די"א דהוה איסור דאורייתא, ע"ש הערה קלב, משום דהתם חשיב כמכוין, אך העירו לי משו"ת הריב"ש סי' שצד וצ"ע, עכ"ל. ועיין גם סי' שכח סע' מט ובמ"ב ס"ק קנא, וע"ש בביה"ל סוד"ה לשום.

(סח) עיין סי' שלו במ"ב ס"ק נז, דגם יבש לגמרי דינו כמחובר עכ"פ מדרבנן, ואם ידרוך על קוצים יבשים, ודאי שהם נשברים.

(סט) שם במ"ב ס"ק כה ובביה"ל ד"ה מותר. וצע"ק, דהא התלישה ברגל הוה כלאח"י, ואינה אלא דרבנן, ועוד, דהוה משאצל"ג ומקלקל, ועוד דהוה פ"ר דלא ניח"ל, או עכ"פ דלא איכפת ליה, וכה"ג מנלן לאסור, עכ"פ בשעת הצורך, עיין סי' שכא במ"ב ס"ק נז ובשעה"צ ס"ק סח וסי' שטז בשעה"צ ס"ק יח, אלא דעיין סי' שלז בשעה"צ ס"ק י. ושמעתי מהגרש"ז אויערבך זצ"ל, דאולי י"ל דחוששין לתלישה כזאת אשר אם לא היה נתלש, היה מפריע לו בשעת ההליכה והריצה, ושפיר הוה ניח"ל, אך העיר הגרש"ז זצ"ל, דאף אם הוא רץ, מ"מ אין זה פ"ר שבכל פסיעה תהא תלישה, ולמה אסור, אך אפשר, דבריצה חוששין גם על דריכה כזו אשר אם היה מסתכל, היה יודע גם מראש שודאי יתלוש, עכ"ד. וע"ע ערוה"ש סי' שלו סע' כא, דאין לנו לחדש איסורים מדעתנו.

(3) שולחן ערוך אורח חיים הלכות שבת סימן שג סעיף כז

אסור לסרוק במסרק בשבת, ואפילו אותו שעושים משער חזיר, שא"א שלא יעקרו שערות. אבל מותר לחוף ולפספס ביד (ב"י).

(4) משנה ברורה סימן שג ס"ק פו

(פו) שא"א וכו' - וע"כ אף אם אינו מכוין לתלישת השער ג"כ אסור דהוי פסיק רישא ובגמרא איתא דכל הסורק להשיר נימין המדולדלין [היינו שנתלשו קצת ועדיין לא נעקרו לגמרי] מתכוין כדי להפריד היטב שערותיו ונ"מ מזה דאפילו במסרק רך [כגון בארש"ט רכה] שאינו פסיק רישא ג"כ אסור אם לא באופן שאין מכוין להשיר הנימין הנ"ל.

(5) שו"ת הריב"ש סימן שצד

... ומה שרצית להכחיש מסברתך היות הסריקה פסיק רישיה, ונתת טעם לדבריך דהואיל וחזינן דאין הסורק תולש כל שער ראשו עד שלא ישאר בו אפילו אחד הנה הוברר דלאו פסיק רישיה הוא שהרי כל שער ושער הוא בגדר האפשר. וכיון שכן אפשר שלא יתלוש אפילו אחד מהם. זה מבואר הבטול, שאם כן במסוכריא דנזייתא תאמר שאינו פסיק רישיה, כיון שאין כל היין נסחט ממנו עד שישאר יבש כחרש. ובכתובות (ו') אמרו שהוא אסור לכ"ע משום דהוי פסיק רישיה. אלא שכל שיהיה נסחט ממנו בודאי בשעור הראוי להתחייב עליו אסור ונקרא פסיק רישיה. כי מה שאינו נסחט הכל הוא מפני שאינו מוכן להסחט כמו המשקה היוצא הראשון. אף בסריקה הוא פסיק רישיה להשיר שתי נימין מדולדלין, שהרי אין אדם סורק לבטלה אלא כשקצת שערותיו מדולדלין קשורין זה בזה. וכשהותרו הנקשרים על ידי השרה נחו שקטו האחרים. ועוד ראיה לסתור דבריך מכבוד הבית שאסרו קצת הפוסקים. דס"ל דכי אמרי' בפ' המצניע (צ"ה) והאידנא דס"ל כר' שמעון שרי לכתחלה ארבוץ בלחוד קאי, אבל כבוד, הוי פסיק רישיה משום שווי גומות... ומודה רבי שמעון בפסיק רישיה ולא ימות. ובודאי שהמכבד הבית אינו משוה כל גומותיו עד שלא תשאר אחת. אעפ"כ הוי פסיק רישיה כיון שאי אפשר בלי השואת אחת מהנה. ועוד ראיה לסתור דבריך דגרסינן בפרק במה מדליקין (כ"ט:) על פלוגתא דר"ש ורבי יהודה אמר עולא מחלוקת בקטנים, אבל בגדולים דברי הכל אסור. פירוש דהוי פסיק רישיה. ובודאי אין הגדולים עושין חריץ בכל הבית וגם במקום שעושין אין יורד ונוקב עד תהום. ואעפ"כ נקרא פסיק רישיה, כיון שאי אפשר בלתי חריץ כשעור ראוי להתחייב עליו. אלא שלפעמים יקרה פגישתו בקרקע קשה בלתי מוכן להתפעל בגרירת הספסל אף בהיותו גדול... ועוד ראיה לסתור דבריך מדאמר רבא בפ' המוציא יין (פ"א) אמר רבא אסור למשמש בצרור בשבת כדרך שממשמש בחול. ופרש"י ז"ל למשמש בצרור באותו מקום כדאמרינן התם הנצרך לנקביו ואינו יכול ליפנות רב המנונא אמר ימשמש בצרור באותו מקום. ואסור משום השרת נימין. וע"כ אית לן למימר דהוי פסיק רישיה, דאי לא אמאי אסור, הא רבא כר"ש ס"ל. ואם דבר זה הוא פסיק רישיה הנה דבריך בטל. אלא שאתה תאמר דרש"י אזיל לטעמיה בסריקה, ותפרש למשמש בצרור כפר"ח ז"ל...

(6) באור הלכה סימן שכח סעיף מט

\* לשום פתילה וכו' - עצם דין זה כבר כתבו המחבר בסימן שי"ב ס"ח רק שם כתב למשמש בברזא וכו' שהוא של עץ וכאן כתב לענין פתילה וטעם אחד להם מפני השרת נימין וכדמוכח בב"י וד"מ ... ויש לעיין מ"ט אסור גבי פתילה הא אינו מכוין להשרת נימין דאם אמרו בגמרא גבי צרור דאסור ומשום דהוי פסיק רישא להשרת נימין כמו שכתבו התוס' [דאל"ה הוי דבר שאינו מתכוין] נימא אנן מדנפשין גם גבי פתילה כן צרור שאני דקשה הוא משא"כ בפתילה דהוא דבר רך גם עיקר דין זה דאסור למשמש בצרור השמיטו הרי"ף והרמב"ם ... ומשמע דלא ס"ל כן ואם כי בודאי קי"ל כיתר הפוסקים דצרור אסור כסתימת השו"ע וכמו שכתבו התוספות דהוי פ"ר עכ"פ אין לנו להחמיר היכי דלא הוי פ"ר כמו בפתילה דגם התוספות יודו בזה ובפרט שבחידושי הרמב"ן וכן בחידושי הר"ן כתבו גם לגבי צרור גופא דלא הוי פסיק רישא וע"כ אין נראה להם כפירוש התוספות ופירשו כפירוש ר"ח וכ"ש בפתילה דהוא דבר רך נראה דלא הוי פ"ר לכו"ע. וע"פ הדחק נוכל ליישב כמו שכתבתי במ"ב דמפני שהוא מכניס ומוציא כ"פ אפשר דחשבו זה לפ"ר להשרת נימין ועדיין צ"ע: